
Nr. 73485/05.10.2026
ANUNŢ 
privind organizarea concursului pentru ocuparea funcţiei contractuale de execuţie vacante
 de asistent medical comunitar Cabinete Medicale Școlare, Direcţia Asistență Socială din cadrul aparatului de specialitate al Primarului Municipiului Mangalia 

Primăria Municipiului Mangalia organizează concurs de recrutare conform H.G. nr. 1336/28.10.2022 pentru aprobarea Regulamentului- cadru privind organizarea și dezvoltarea carierei personalului contractual din sectorul bugetar  plătit din fonduri publice, pentru ocuparea funcţiei contractuale de execuție vacante:
- 1 post de asistent medical comunitar – Cabinete Medicale Școlare, Direcţia Asistență Socială,durata normală a timpului de muncă este de 8 ore/zi – 40 ore/săptămână, contract individual de muncă pe durată determinată.
Condiţii generale pentru ocuparea postului:
a) are cetăţenia română sau  cetăţenia unui alt stat membru al Uniunii Europene, a unui  stat parte la Acordul privind Spaţiului Economic European(SEE) sau cetățenia Confederației Elvețiene;
b) cunoaşte limba română, scris şi vorbit; 
c) are capacitate de muncă în conformitate cu prevederile Legii nr. 53/2003 – Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate; 
e) îndeplineşte condiţiile de studii, de vechime în specialitate și, după caz, alte condiţii specifice potrivit cerinţelor postului scos la concurs; 
f) nu a fost condamnată definitiv pentru săvârşirea unei infracţiuni contra securității naționale, contra autorităţii, contra umanității, infracțiuni de corupție sau de serviciu,  infracțiuni de fals ori  contra înfăptuirii justiției, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractual pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Condiţii și cerințe specifice pentru ocuparea postului :
a) absolvirea liceului sanitar, studii postliceale sanitare sau învățământ universitar în specializarea „asistență medicală“;
b)  adeverință pentru participare la concurs eliberată de O.A.M.G.M.A.M.R;
c) certificat de membru O.A.M.G.M.A.M.R;
d) vechimea minimă în specialitatea studiilor: 6 luni;
e) cunoștințe de operare pe calculator: nivel minim;
f) persoana să aibă capacitate deplină de exerciţiu;
g) prin excepţie de la condiţia prevăzută la lit. a) din Condițiile generale, pot fi angajaţi şi cetăţeni străini, cu respectarea regimului stabilit pentru aceştia prin legislaţia specifică şi legislaţia muncii.

Dosarele de înscriere la concurs se depun în termen de 5 zile lucrătoare de la data afișării anunțului, respectiv în perioada 09.10.2026 – 15.10.2026 ora 18,00 la sediul Primăriei Municipiului Mangalia din Şos. Constanţei nr. 13, date de contact: telefon 0241/751060,  int. 222, fax: 0241/755606, e-mail: resurseumane@primaria.mangalia.ro, persoană de contact: Iorga Carmina Mihaela, consilier – Serviciul Resurse Umane, Salarizare  și vor conține următoarele documente:
a) formular de înscriere la concurs;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european. 
Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
Copiile de pe actele prevăzute la lit. b)-e), precum şi copia certificatului de încadrare într-un grad de handicap prevăzut mai-sus se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.
Documentul prevăzut la alin. (1) lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la alin. (1) lit. f), anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.

Condițiile de participare la concurs și bibliografia stabilită se afișează la sediul Primăriei Municipiului Mangalia.
Calendarul de desfășurare a concursului:
· Publicare anunţ: 09.10.2026 
· Depunere dosare: 09.10.2026 – 15.10.2026
· Afișare rezultat selecție dosare: 19.10.2026
· Termen contestație depunere dosare: 20.10.2026
· Afișare rezultat contestație selecție dosare: 21.10.2026
· Proba scrisă : 22.10.2026 ora 10,00 la sediul din  Șos. Constanței, nr.13
· Afișare rezultat proba scrisă: 23.10.2026
· Termen contestație proba scrisă: 26.10.2026
· Afișare rezultat contestație proba scrisă: 27.10.2026
· Interviul : 28.10.2026 ora 10,00 la sediul din Șos. Constanței, nr.13
· Afișare rezultat interviu: 29.10.2026
· Termen contestație interviu: 30.10.2026
· Afișare rezultat contestație interviu: 02.11.2026
· Afișare rezultate finale: 03.11.2026

